ADDENDA. 
Postquam, quae de Pulmonatis et Gymnobranchiis dicenda erant, typis expressa steterunt, nonnullae a me in Africa collectae et 
quas perditas credidi formae in aliquo vasculo bene servatae repertae sunt. Praeter picturae et descriptionis notas in itinere factas et a 
me suo ordine supra oblatas has igitur observationes nunc addere valeo. 
Primum ad Parmacellam alexanclrinam haec adnotaverim: Apertura genitalis unica in latere dextro ad pedis marginem sub 
tentaculorum maiorum basi lateralis bene distinguitur. — Testa pallio inclusa 6 lineas longa, 3's lata, spira obtusa brevissima, nec plana, 
sicut in Aplysiis, sed vera perfectaque cochlea, unico anfractu insignis, apertura maxima lineas 5\ longa, 31, lata, colore flavicans. 
Porro Dendrodoridis granulalae specimen in eodem vasculo exstat et cum ea alteram speciem servatam reperi, quam Den- 
drodoridis leplopodis nomine instruxi, sed cuius descriptionem et iconem in itinere facere impeditus fui. Hanc eius brevem descriptio- 
nem subiungam: D. leplopus , Nova species: tripollicaris subcoriacea, supra granulata pallide fuscescens, utrinque 
nigrofusco maculata, branchiarum basi ad ferri equini modum anum tubulosum amplectente, pedis margine 
membranaceo. Ad Massauam in Mari rubro capta. — Huius formae pretiosam iconem Savigny exarari iussit Mollusques Tab. I. 
fig. 4. Audouin eam iconem ad Doridem luberculalam Cuvieri delegavit, sed perperam. Maris italici et gallici incola subtus parva 
puncta gerit et pede magis incrassato differt, nec ullibi, neque a Rappio satis bene delineata aut descripta est. Maris rubri incola 
eximia Savignyana icone stabilita est. 
De Deridobrancho denique novam observationem addam. Unicum specimen, quod Berolinum attuli, dissecare nolui, sed novo 
animalculi examine characterem graviorem elicui. In medii pallii eo loco, qui tuber intensius rubrum refert pallio obtectam inclusamque 
concham calcaream tenuissimam amplam reperi, quam in vivo et integro animali distinguere non valui. Incisura tenui facta hanc valde 
convexam concham Haliolidis conchae similem bene perspexi et cum animalculi icone delineatam proponam. 
